Filigraanklaas

**Filigraanklaas** (prantsuse keeles *verre filigrané*, inglise keeles *filigree glass*, *filigrana*, saksa keeles *Fadenglas*) on üldnimetus klaastoodetele, mida hakati tegema Muranol 16. sajandil ja mis ühendab kuumtöötlustehnikas valmistatud klaasesemeid, mille dekoori moodustavad opaaksest valgest klaasist (*lattimo*), või vahel värvilisest klaasist niidid läbipaistva klaasimassi sees.

Tehnika õitseaeg oli Veneetsias 16. sajandil, mil toodetud nõude kvaliteet ja peenus on jäänud tänini raskesti saavutatavaks, kuid filigraanklaasist esemeid loovad ka tänapäeva klaasikunstnikud. 20. sajandil loodud disainiklassika hulka kuuluvad filigraanklaasitehnikas loodud *[[fazzoletto]]*-nõud.

## Tehnoloogia
16. sajandi filigraanklaasist esemed valmistati Muranol alates 16. sajandi algusest ja oletatavasti olid need inspireeritud rooma võrkmosaiikkaussidest. Rooma võrkmosaiikanumaid valmistati võrkmosaiikvarrastest ning samasuguste varrastega ääristati ka teist tüüpi mosaiiknõude servi. Veneetsia filigraananumad on puhumistehnikas valmistatud klaasesemed, mille võrgutaolise mustri saavutamiseks kasutati spetsiaalseid võrkmosaiik- ehk
filigraanvardaid. Vardas on enamasti opaakvalged, aga vahel punased, sinised ja kollased klaasniidid koos läbipaistva põhimassiga. Ühe anuma puhul võidi kasutada nii ühte tüüpi filigraanvardaid kui ka paljude erinevate varraste kombinatsioone. Ettevalmistatud filigraanvardad võeti kuumale *[[cristallo]]-*klaasi kogumile, vormiti ja puhuti keerukate vormidega anumateks. Olenevalt klaasniitide paigutusest vardal saavutatakse erinevaid võrkmustreid, mille kirjeldamiseks olid kasutusel ka erinevad nimetused:
* võrkklaas ehk *vetro a reticello*, vardad on klaasikogumile paigutatud mitmes kihis ristuvalt ja niitide vahele klaasimassis jäävad varraste vahel olnud õhumullid;
* *[[vetro a fili]]* ehk *mezza filigrana*, ühe filigraanvarda sees on üksainus niit ja need kulgevad esemes vertikaalselt või helikaalselt;
* *[[vetro a zanfirico]]*, *[[vetro a retorti]]* ühtlaselt paralleelselt klaasvarda pinnal paiknevate niitidega filigraanvarras on tordeeritud, nii et niidid kulgevad helikaalselt;
* *ballotini*, klaasvarda sees ühe reana paiknevate niitidega varras tordeeritakse, nii et niitide kulgemine varda sees meenutab DNA struktuuri.

## Pildid

Venezia, fiasca con vetro a fili, xvi sec..JPG|Veneetsia *vetro a fili* klaaspudel 16. sajandist
Vetro di murano, coppa con piede e coperchio, vetro soffiato con decorazione a fili, tardo 16mo sec..JPG|Murano *vetro a fili* pokaal kaanega, 16. sajandi lõpp
Vetro di murano, fiasca a reticello, 17mo sec.JPG|Murano võrkklaasist pudel, 17. sajand
Reticella Rüdesheim.JPG|Saksamaal tehtud 17. sajandi võrkklaasist karikas *à la façon de Venise* Rüdesheimis
Vase Fazzoletto.jpg|Fulvio Bianchini *fazzoletto*-vaas, 1949
Canework in a tumbler - David Patchen 8906.jpg|Erinevaid niitdekoore sisaldav veeklaas, David Patchen, 20. sajand
Canework in glass sculpture - David Patchen.jpg|David Patcheni filigraanklaasskulptuur
PjgReticello.jpg|Värvilise *reticello*ga nüüdisaegne klaasvaas


## Viited

## Välislingid
* filigrana. - Design and Arts (blog)
* Discover Glassblowing: Filigree
* Video: How It’s Made: Filigree Glass
* Video: Three-bubble Goblet with Filigrana (kolmeosalise filigraanklaaskarika valmistamine)